LĪGUMS Nr.LPP 2017/57

|  |  |
| --- | --- |
| Liepāja, | **2017.gada 25.jūlijā.** |
|  |  |

Liepājas pilsētas pašvaldība, Liepājas pilsētas pašvaldības iestādes “Liepājas pilsētas pašvaldības administrācija” personā, kuru pārstāv pašvaldības izpilddirektora p.i. Didzis Jēriņš, kurš rīkojas saskaņā ar likumu “Par pašvaldībām”, Liepājas pilsētas domes 2016.gada 14.jūlija saistošajiem noteikumiem Nr.15 “Liepājas pilsētas pašvaldības nolikums” un 2017.gada 14.jūlija rīkojumu Nr.407 “Par atvaļinājuma piešķiršanu R.Fricbergam” (*turpmāk tekstā - Pasūtītājs*) un SIA “Konsorts”, tās valdes locekļa Kaspara Timofejeva personā (*turpmāk – Pakalpojuma sniedzējs*), abi kopā saukti Līdzēji, pamatojoties uz iepirkuma “Izmaksu ieguvumu analīzes sagatavošana Liepājas pilsētas pašvaldības projektam „Pamatinfrastruktūras nodrošināšana uzņēmējdarbības veicināšanai, revitalizējot degradēto teritoriju Liepājā” (*LPP 2017/57*) rezultātiem noslēdz šādu līgumu (*turpmāk – Līgums*):

# Līguma priekšmets

Saskaņā ar Līgumu Pakalpojuma sniedzējs sagatavo un iesniedz Pasūtītājam pilnībā izstrādātu Izmaksu un ieguvumu analīzi un aizpildītu projekta pieteikuma veidlapu projektam **„Pamatinfrastruktūras nodrošināšana uzņēmējdarbības veicināšanai, revitalizējot degradēto teritoriju Liepājā”** atbilstoši darbības programmas "Izaugsme un nodarbinātība" 5.6.2.specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas nosacījumiem (*turpmāk – Darbs*), kā arī atbilstoši pielikumā pievienotajai Tehniskajai specifikācijai, kas ir šī Līguma neatņemama sastāvdaļa.

#  Vispārīgie noteikumi

* 1. Ja vien Līgumā nav paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
	2. Puses apliecina, ka ir sniegušas patiesu un pilnīgu informāciju.
	3. Puses apstiprina, ka tās rūpīgi iepazinušās ar Līgumu, un ka visi noteikumi ir tām saprotami un pieņemami.
	4. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.

# Darba izpildes termiņi

* 1. Līgums stājas spēkā ar tā abpusējas parakstīšanas brīdi un ir spēkā līdz Puses pilnībā ir izpildījušas savas saistības.
	2. Dokumentētu Darba rezultātu Pakalpojuma sniedzējam jāiesniedz Pasūtītājam **49 (*četrdesmit deviņu*) dienu laikā no Līguma noslēgšanas dienas**.
	3. Pēc Darba pabeigšanas Pakalpojuma sniedzējs iesniedz Pasūtītājam dokumentētu Darba rezultātu ar Darba nodošanas – pieņemšanas aktu.
	4. Atteikuma pieņemt dokumentētu Darba rezultātu gadījumā Pasūtītājam ir pienākums motivēt atteikumu ar konkrētiem priekšlikumiem par nepieciešamajiem papildinājumiem un/vai uzlabojumiem, ievērojot Pakalpojuma sniedzēja nolīgto Darba apjomu. Pasūtītājs nosaka termiņu papildinājumu un/vai uzlabojumu veikšanai, bet ne īsāku par 5 (*piecām*) darba dienām.
	5. Pasūtītājam darbs jāpieņem, parakstot pieņemšanas - nodošanas aktu, vai jāiesniedz atteikums pieņemt Darbu 10 (*desmit*) dienu laikā no pieņemšanas - nodošanas akta saņemšanas dienas. Gadījumā, ja Pasūtītājs šajā punktā noteiktajā termiņā nav parakstījis pieņemšanas - nodošanas aktu un nav iesniedzis Pakalpojuma sniedzējam atteikumu, Līdzēji vienojas, ka Darbs tiks uzskatīts par izpildītu atbilstoši Līguma noteikumiem un pieņemtu no Pasūtītāja puses.

# Darba samaksa

* 1. Pakalpojuma sniedzējam maksājamā **Līguma summa** par pilnīgu, savlaicīgu un kvalitatīvu izmaksu un ieguvumu analīzes sagatavošanu un projekta pieteikuma veidlapas aizpildīšanu ir EUR 6400,00 (*seši tūkstoši četri simti euro un 00 centi*) un PVN 21% EUR 1344,00 (*viens tūkstotis trīs simti četrdesmit četri euro un 00 centi*), kopā **EUR 7744,00 (*septiņi tūkstoši septiņi simti četrdesmit četri euro un 00 centi*)**.
	2. Pasūtītājs maksā Pakalpojuma sniedzējam avansu 20% (*divdesmit procentu*) apmērā no Līguma summas saskaņā ar Pakalpojuma sniedzēja rēķinu, 10 (*desmit*) darba dienu laikā, skaitot no rēķina saņemšanas dienas.
	3. Pasūtītājs maksā Pakalpojuma sniedzējam starpmaksājumu 60% (*sešdesmit procentu*) apmērā no Līguma summas saskaņā ar Pakalpojuma sniedzēja rēķinu, 10 (*desmit*) darba dienu laikā, skaitot no dienas, kad Pakalpojuma sniedzējs pilnībā pabeidzis un iesniedzis Pasūtītājam Izmaksu un ieguvumu analīzi un aizpildītu projekta pieteikuma veidlapu projektam „Pamatinfrastruktūras nodrošināšana uzņēmējdarbības veicināšanai, revitalizējot degradēto teritoriju Liepājā” ES struktūrfondu finansējuma saņemšanai un Pakalpojuma sniedzējs un Pasūtītājs ir parakstījuši nodošanas- pieņemšanas aktu, un Pasūtītājs ir saņēmis Pakalpojuma sniedzēja rēķinu..
	4. Pasūtītājs veic galīgo norēķinu 20% (*divdesmit procentu*) apmērā no Līguma summas saskaņā ar Pakalpojuma sniedzēja rēķinu,10 (*desmit*) darba dienu laikā pēc dienas, **kad tiek saņemts lēmums (*bez nosacījumiem*) par Projekta apstiprināšanu finansējuma saņemšanai** un Pakalpojuma sniedzējs un Pasūtītājs ir parakstījuši nodošanas - pieņemšanas aktu, un Pasūtītājs ir saņēmis Pakalpojuma sniedzēja rēķinu.
	5. Ja Projekts netiek apstiprināts tādu objektīvu iemeslu dēļ, kurus Pakalpojuma sniedzējs nevarēja ietekmēt, Pasūtītājs apņemas samaksāt Pakalpojuma sniedzējam galīgo norēķinu 10 (*desmit*) darba dienu laikā pēc dienas, kad iestājušies apstākļi, kuru dēļ projekta īstenošana nav iespējama un Pakalpojuma sniedzējs un Pasūtītājs ir parakstījuši nodošanas - pieņemšanas aktu, un Pasūtītājs ir saņēmis Pakalpojuma sniedzēja rēķinu.
	6. Visi maksājumi veicami ar bezskaidras naudas pārskaitījumu uz Pakalpojuma sniedzēja norādīto bankas kontu.
	7. Par samaksas dienu ir uzskatāma diena, kad Pasūtītājs ir veicis pārskaitījumu uz Pakalpojuma sniedzēja norādīto bankas kontu

# sniegtie pakalpojumi un atbildība

* 1. Pakalpojuma sniedzējs ir atbildīgs par rūpīgu un profesionālu pakalpojumu sniegšanu saskaņā ar Līguma noteikumiem un nosacījumiem un Pasūtītāja norādījumiem.
	2. Jebkurš no Līdzējiem var organizēt darba sanāksmes. Sanāksmēs piedalās Līdzēju pārstāvji, tās tiek protokolētas un protokoli glabājas pie Pasūtītāja. Protokolu kopijas tas izsniedz Pakalpojuma sniedzējam 2 (*divu*) darba dienu laikā pēc attiecīga pieprasījuma saņemšanas. Par sanāksmes laiku un vietu Līdzēji jāinformē vismaz 1 (*vienu*) nedēļu pirms tās norises.
	3. Ja Pakalpojuma sniedzējs neievēro Līgumā noteiktos termiņus, tas maksā līgumsodu 1 (*viena*) procenta apmērā no Līguma 4.1.punktā minētās summas (*bez* *PVN*) par katru kavējuma dienu. Līgumsoda apmērs nevar pārsniegt 10% (*desmit* *procentus*) no 4.1.punktā minētās Līguma summas (*bez* *PVN*).
	4. Ja Pakalpojuma sniedzējam jāmaksā līgumsods, Pasūtītājs iesniedz attiecīgu rēķinu, kuru Pakalpojuma sniedzējam ir pienākums apmaksāt 10 (*desmit*) darba dienu laikā. Līgumsoda nomaksa neatbrīvo no Līguma turpmākas pildīšanas. Turpmākie norēķini starp Pakalpojuma sniedzēju un Pasūtītāju tiek veikti pēc līgumsoda nomaksas.

# Pasūtītāja atbildība

* 1. Pasūtītājs apņemas pēc Pakalpojuma sniedzēja pamatota pieprasījuma, kā arī pēc saviem ieskatiem, nodrošināt Pakalpojuma sniedzēju ar visu Pasūtītāja rīcībā esošo informāciju, statistikas datiem un dokumentiem, kas nepieciešama Līguma prasību izpildei, kā arī izskatīt Pakalpojuma sniedzēja iesniegtos materiālus un savlaicīgi sniegt komentārus un ierosinājumus.
	2. Ja tiek kavēta samaksa par Pakalpojumiem, Pasūtītājs maksā līgumsodu 1 (*viena*) procenta apmērā no līguma 4.1.punktā minētās summas (*bez* *PVN*) par katru samaksas kavējuma dienu. Līgumsoda apmērs nevar pārsniegt 10 (*desmit procentus*) % no 4.1.punktā minētās Līguma summas (*bez PVN*).
	3. Ja Pasūtītājam jāmaksā līgumsods, Pakalpojuma sniedzējs iesniedz Pasūtītājam attiecīgu rēķinu, kuru Pasūtītājam ir pienākums apmaksāt 10 (*desmit*) darba dienu laikā. Līgumsoda nomaksa neatbrīvo no Līguma turpmākas pildīšanas.

# Līguma pārtraukšana un izbeigšana

* 1. Līgumu var izbeigt pirms termiņa, Līdzējiem par to vienojoties rakstiski.
	2. Pasūtītājsir tiesīgs izbeigtLīgumuarPakalpojuma sniedzējupēc savas iniciatīvas, brīdinot par toPakalpojuma sniedzējurakstiski vienu mēnesi iepriekš un veicot savstarpējos norēķinus, šādos gadījumos*:*
		1. Pakalpojuma sniedzējs neievēro Līgumā noteikto Darba izpildes termiņu, un ja Pakalpojuma sniedzēja nokavējums ir sasniedzis vismaz 30 (*trīsdesmit*) dienas;
		2. Pakalpojuma sniedzējs nepilda kādas citas Līgumā noteiktās saistības vai pienākumus un ja Pakalpojuma sniedzējs šādu neizpildi nav novērsis 30 (*trīsdesmit*) dienu laikā pēc attiecīga rakstiska Pasūtītāja paziņojuma saņemšanas.
	3. Pakalpojuma sniedzējs ir tiesīgs izbeigt Līgumu ar Pasūtītāju pēc savas iniciatīvas, brīdinot par to Pasūtītāju rakstiski, ja Pasūtītājs līgumā noteiktajā termiņā nav veicis Līgumā noteikto avansa maksājumu.
	4. Pakalpojuma sniedzējs, nosūtot Pasūtītājam rakstisku paziņojumu, ir tiesīgs vienpusēji izbeigt Līgumu, ja Pasūtītājs nepilda kādas Līgumā noteiktās saistības vai pienākumus, un ja Pasūtītājs šādu neizpildi nav novērsis 30 (*trīsdesmit*) dienu laikā pēc attiecīga rakstiska Pakalpojuma sniedzēja paziņojuma saņemšanas.
	5. Neviens no Līdzējiem nav atbildīgs par šajā Līgumā paredzēto pienākumu neizpildi vai nepienācīgu izpildi nepārvaramas varas apstākļu (*force majeure*) rezultātā.
	6. Ja iestājas nepārvaramas varas apstākļi, katrs Līdzējs, cik ātri vien iespējams paziņo par šādu nepārvaramas varas apstākļu iestāšanos un apspriež šī Līguma pārtraukšanas un/ vai izbeigšanas iespēju, vienojoties par savstarpējiem norēķiniem.
	7. Gadījumā, ja nepārvaramas varas apstākļi turpinās ilgāk nekā 3 (*trīs*) mēnešus, Līdzējiem ir tiesības vienpusēji izbeigt šo Līgumu, rakstiski informējot par to otru Līdzēju.
	8. Ja Līgums tiek pārtraukts vai izbeigts ārpus Pasūtītāja vai Pakalpojuma sniedzēja kontroles esošās nepārvaramas varas dēļ, tad Pakalpojuma sniedzējs saņem samaksu par visu līdz tam paveikto Darba daļu, nododot Darbu pasūtītājam esošajā izstrādes pakāpē.

# Pārējie nosacījumi

* 1. Pasūtītājs ar šo nosaka Pasūtītāja pārstāvi, kurš būs pilnvarots Pasūtītāja vārdā iesniegt pieprasījumus, pieņemt dokumentētos Darba rezultātus, veikt citus projekta vadības uzdevumus:
	2. Pakalpojuma sniedzējs ar šo nosaka Pakalpojuma sniedzēja pārstāvi, kurš būs pilnvarots Pakalpojuma sniedzēja vārdā pieprasīt informāciju Darba sagatavošanai:Līdzēju pienākums ir rakstveidā informēt otru Līdzēju par jebkurām ar pilnvaroto personu saistītajām izmaiņām.
	3. Pakalpojuma sniedzējsnodrošina šādu speciālistu dalību Līguma izpildē (*saskaņā ar iepirkuma iesniegto informāciju par personām, kas atbildīgas par Izmaksu un ieguvumu analīzes izstrādi*):
		1. vadošais eksperts
		2. finanšu eksperts
		3. būvinženieri
	4. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.
	5. Līgums stājas spēkā, sākot ar dienu, kad to ir parakstījuši abi Līdzēji, un ir spēkā līdz Līdzēji pilnībā izpildījuši šajā Līgumā paredzētās saistības.
	6. Pakalpojuma sniedzējs var veikt publikācijas par veicamo Darbu tikai ar Pasūtītāja iepriekšēju rakstisku piekrišanu.
	7. Jebkuras šī Līguma izmaiņas un/vai papildinājumi tiek noformēti rakstiski, un tos paraksta Līdzēji. Visi šī Līguma pielikumi, izmaiņas un/vai papildinājumi stājas spēkā un tiek uzskatīti par Līguma neatņemamām sastāvdaļām, sākot ar to parakstīšanas dienu.
	8. Līdzēji vienojas, ka jebkurš strīds un/vai prasība, kas izriet no šī Līguma, risināms Līdzēju savstarpējas vienošanās ceļā. Ja vienošanās starp *Līdzējiem* netiek panākta, strīds izskatāms Latvijas Republikas tiesā.
	9. Šis Līgums noslēgts divos eksemplāros latviešu valodā, pa vienam eksemplāram katram Līdzējam. Abiem eksemplāriem ir vienāds juridisks spēks.

# LĪDZĒJU rekvizīti un paraksti

|  |  |  |
| --- | --- | --- |
| **PASŪTĪTĀJS:**  |  | **IZPILDĪTĀJS:** |
| **Liepājas pilsētas pašvaldība****Liepājas pilsētas pašvaldības iestādes “Liepājas pilsētas pašvaldības administrācija” personā** |  | **SIA “Konsorts”** |
| Rožu ielā 6, Liepājā, LV 3401 |  | Olīvu iela 9, Rīga, LV-1004 |
| reģ. Nr.90000063185 |  | reģ. Nr.40003209785 |
|  |  |  |
|  |  |  |
|  |  |  |
|  |  |  |
| **Didzis JĒRIŅŠ****Liepājas pilsētas pašvaldības izpilddirektora p.i.** |  | **Kaspars Timofejevs****SIA “Konsorts” valdes loceklis** |